b'\n_START_ARTICLE_\nHeimevernets befalsskole\n_START_PARAGRAPH_\nHeimevernets befalsskole (HVBS) utdanner utskrevet befal til Heimevernet. Skolen er lokalisert til Garnisonen i Porsanger og er underlagt Heimevernets Skole og Kompetansesenter. Utdanningen har fokus p\xc3\xa5 infanteritjeneste._NEWLINE_Utdanningen er ett-\xc3\xa5rig og best\xc3\xa5r av en seleksjonsberiode (FOS) og en elevperiode p\xc3\xa5 tilsammen seks m\xc3\xa5neder, og en praksisperioden p\xc3\xa5 seks m\xc3\xa5neder. I praksisperioden har eleven graden UB-korporal og tjenestegj\xc3\xb8r som befal ved et av HV-distriktene, eller ved en av h\xc3\xa6rens avdelinger._NEWLINE_Etter fullf\xc3\xb8rt utdanning beskikkes elevene til Utskrevne Sersjanter og overf\xc3\xb8res deretter til Heimevernet sin krigsorganisasjon, hvor man tjenestegj\xc3\xb8r som befal ved \xc3\xa5rlige treninger. Det er ogs\xc3\xa5 mulighet til videre tjeneste i Forsvaret, eller videre utdanning ved en av krigsskolene._NEWLINE_Heimevernets Befalsskole ble startet p\xc3\xa5 Kongsvinger festning, da under navnet Heimevernets utskrevne sersjantkurs (HVUSK). Navnet ble senere endret til Heimevernets utskrevne befalskurs (HVUB). Skolen ble etter endel \xc3\xa5r flyttet til V\xc3\xa6rnes garnison, og navnet endret til Heimevernets Befalsskole. Her var det to linjer; en ett-\xc3\xa5rig UB-utdanning og en to-\xc3\xa5rig BS-utdanning. BS-utdanningen ble senere avsluttet og skolen flyttet til Garnisonen i Porsanger.'